Τζιλ Μπάιντεν

Η Τζιλ Τρέισι Μπάιντεν ( το γένος Τζέικομπς, πρώην Στίβενσον, Χάμοντον, Νιου Τζέρσεϊ, 3 Ιουνίου 1951), είναι Αμερικανίδα εκπαιδευτικός η οποία υπηρέτησε ως Πρώτη Κυρία των Ηνωμένων Πολιτειών από το 2021 έως το 2025. Διατέλεσε επίσης, Δεύτερη Κυρία των Ηνωμένων Πολιτειών από το 2009 έως το 2017.

Είναι παντρεμένη με τον Τζο Μπάιντεν, τον 46ο Πρόεδρο των Ηνωμένων Πολιτειών. Ήταν η πρώτη Ιταλοαμερικανίδα πρώτη κυρία στις Ηνωμένες Πολιτείες.

 Βιογραφία 
Γεννήθηκε το 1951, στο Χάμοντον του Νιου Τζέρσεϊ. Μεγάλωσε στο Ουίλοου Γκρόουβ της Πενσυλβάνιας. Είναι κόρη του Ντόναλντ Καρλ Τζέικομπς (1927-1999) και της Μπόνι Τζιν Γκόντφρεϊ Τζέικομπς (1930-2008).

Σπούδασε αγγλική φιλολογία στο Πανεπιστήμο του Ντέλαγουερ, λαμβάνοντας πτυχίο το 1975. Έκανε μεταπτυχιακές σπουδές στην Εκπαίδευση και την Ανάγνωση από το Πανεπιστήμιο του Ουέστ Τσέστερ της Πενσυλβάνιας και έλαβε μεταπτυχιακό δίπλωμα το 1981. Το 1987, έλαβε το δεύτερο μεταπτυχιακό της δίπλωμα, επάνω στην αγγλική γλωσσολογία, από το Πανεπιστήμιο Βιλάνοβα της Πενσυλβάνιας. Το 2007, έλαβε διδακτορικό δίπλωμα επάνω στην εκπαιδευτική ηγεσία, από το Πανεπιστήμιο του Ντέλαγουερ. 

 Δράση 
Έχει διδάξει αγγλικά και ανάγνωση σε λύκεια για δεκατρία χρόνια, ενώ έχει παραδώσει μαθήματα σε έφηβους με συναισθηματικές διαταραχές σε ψυχιατρικό νοσοκομείο.

Από το 1993 έως το 2008, η Μπάιντεν ήταν καθηγήτρια αγγλικών και ανάγνωσης στο Τεχνικό και Κοινοτικό Κολέγιο του Ντέλαγουερ. Από το 2009, εργάζεται ως καθηγήτρια της αγγλικής γλώσσας στο Κοινοτικό Κολέγιο της Βόρειας Βιρτζίνιας, ενώ λέγεται ότι ήταν η πρώτη δεύτερη κυρία στην ιστορία της χώρας, που συνέχισε να εργάζεται και να πληρώνεται ενώ ο σύζυγός της ήταν Αντιπρόεδρος. 

Είναι η ιδρύτρια της Πρωτοβουλίας των Μπάιντεν για την υγεία του μαστού, μιας μη κερδοσκοπικής οργάνωσης, είναι συνιδρυτής του ιδρύματος Μπάιντεν, είναι συνιδρύτρια του «Ενώνοντας τις Δυνάμεις» με τη Μισέλ Ομπάμα και ασχολείται και με άλλες οργανώσεις.

 Δεύτερη Κυρία των Ηνωμένων Πολιτειών (2009-2017) 
Από τις 20 Ιανουαρίου 2009 έως τις 20 Ιανουαρίου 2017, ως σύζυγος του 47ου Αντιπροέδρου των Ηνωμένων Πολιτειών, Τζο Μπάιντεν, διατέλεσε Δεύτερη Κυρία των Ηνωμένων Πολιτειών. 

Ήταν η πρώτη Δεύτερη Κυρία, που συνέχισε να εργάζεται ως καθηγήτρια, καθ'όλη τη θητεία του συζύγου της. 

 Πρώτη Κυρία των Ηνωμένων Πολιτειών (2021-2025) 
Η Τζιλ, ανέλαβε τη θέση της Πρώτης Κυρίας των Ηνωμένων Πολιτειών, στις 20 Ιανουαρίου 2021, ύστερα από την ορκωμοσία του συζύγου της, Τζο, ως 46ου Προέδρου των Ηνωμένων Πολιτειών. 

Η ίδια ανακοίνωσε, ότι θα συνέχιζε να διδάσκει ως καθηγήτρια. 

Επίσης, ήταν η πρώτη Ιταλοαμερικανίδα Πρώτη Κυρία των Ηνωμένων Πολιτειών. 
μικρογραφία|265x265εσ|Η Τζιλ Μπάιντεν, ως Πρώτη Κυρία των Ηνωμένων Πολιτειών, στην ορκωμοσία του συζύγου της, Τζο Μπάιντεν. 

 Προσωπική ζωή 
Το 1970, παντρεύτηκε τον πρώην ποδοσφαιριστή Μπιλ Στίβενσον. Χώρισαν το 1975. 

Το 1977, παντρεύτηκε στη Νέα Υόρκη, τον Τζόζεφ Ρόμπινετ Μπάιντεν Τζούνιορ. Έτσι έγινε μητριά των Μπο και Χάντερ Μπάιντεν (των δυο γιων του Μπάιντεν από τον πρώτο γάμο), καθώς η πρώτη σύζυγος του Μπάιντεν και η νεογέννητη κόρη τους σκοτώθηκαν σε τροχαίο το 1972. Ο Τζο και η Τζιλ Μπάιντεν, απέκτησαν μια κόρη από τον δεύτερο γάμο τους, την Άσλεϊ, το 1981. 

 Παραπομπές 

Εξωτερικοί σύνδεσμοι


Μπάιντεν
Κατηγορία:Αμερικανοί εκπαιδευτικοί
Κατηγορία:Σελίδες με πηγές CS1 στα Ιταλικά (it)
Κατηγορία:Αμερικανοί γλωσσολόγοι
Κατηγορία:Αμερικανοί πανεπιστημιακοί
Κατηγορία:Αμερικανοί ιταλικής καταγωγής
Τζιλ